Po porazu Švedov v bitki pri Poltavi leta 1709 je njihovemu kralju Karlu XII. uspelo pobegniti v Osmansko cesarstvo, kjer mu je Ahmed III. podelil azil. Car Peter I ni odnehal, temveč je zahteval, da mu švedskega vladarja izročijo. Ko so Turki to zavrnili, so Rusi napadli Kneževino Moldavijo . Na Prutu pa so jih čete velikega vezirja Baltajija Mehmed-paše obkolile, tako da so se v brezupnem položaju morali začeti pogajati.. V Prutskem miru je Rusija morala porušiti kozaško trdnjavo Kodak in predati trdnjavo Azov Osmanskemu cesarstvu, poleg tega se je zavezala, da se v prihodnje ne bo vmešavala v zadeve Poljakov in Kozakov. Karlu XII.je Carigrad zagotovil neoviran povratek domov na Švedsko.